pythainlp/thai-wiki-dataset-v4 huggingface dataset:
เกาะสแตเทน

เกาะสแตเทน  เป็นโบโรฮ์ในนิวยอร์กซิตี รัฐนิวยอร์ก สหรัฐอเมริกา ตั้งอยู่ทางทิศตะวันตกเฉียงใต้ของเมือง ในอ่าวนิวยอร์ก แยกออกจากเกาะลองไอแลนด์โดยช่องแคบแนร์โรส์ และทางด้านตะวันตกแยกออกจากรัฐนิวเจอร์ซีย์โดยช่องแคบอาร์เทอร์คิลล์ ซึ่งเชื่อมต่ออ่าวนวร์กทางด้านเหนือกับอ่าวแรริตันทางทิศใต้ มีประชากร 468,730 คน เกาะสแตเทนมีประชากรน้อยที่สุดใน 5 โบโรฮ์ แต่มีพื้นที่ใหญ่เป็นอันดับ 3 คือมีพื้นที่ 59 ตร.ไมล์ (153 ตร.กม.) ชาวฮอลันดาตั้งถิ่นฐานอย่างถาวรบนเกาะนี้เมื่อ ค.ศ. 1661 ต่อมาตกเป็นของอังกฤษในปี ค.ศ. 1664
เกจโบซอน

เกจโบซอน  คืออนุภาคโบซอนที่ทำหน้าที่เป็นอนุภาคนำพาแรงพื้นฐานในธรรมชาติ กล่าวให้เจาะจงคือ เป็นอนุภาคมูลฐานที่อธิบายอันตรกิริยาได้ด้วยทฤษฎีเกจ กล่าวคือ แรงที่กระทำต่อกันและกันเกิดขึ้นโดยการแลกเปลี่ยนเกจโบซอนกัน โดยปกติเป็นอนุภาคเสมือน
สต็อกพอร์ต

สต็อกพอร์ต  เป็นเมืองในเกรตเตอร์แมนเชสเตอร์ ของอังกฤษ เมืองมีประชากร 136,082 คน (ค.ศ. 2001)
มีบันทึกเกี่ยวกับเมืองในชื่อเมืองว่า สโตกพอร์ต (Stokeport) ในปี ค.ศ. 1170 ในศตวรรษที่ 16 เป็นเมืองเล็ก ๆ ทางตอนใต้ของแม่น้ำเมอร์ซีย์ ปลูกปอและทำเชือก ในศตวรรษที่ 18 เป็นที่แรก ๆ ที่มีโรงงานทำผ้าไหม ในศตวรรษที่ 19 มีอุตสาหกรรมทำผ้าฝ้าย สต็อกพอร์ตยังเคยเป็นศูนย์กลางการทำหมวกของประเทศ โดยในปี ค.ศ. 1884 สามารถส่งออกหมวกได้มากกว่า 6 ล้านใบต่อปี แต่โรงงานผลิตหมวกสุดท้ายของสต็อกพอร์ตก็ปิดไปในปี ค.ศ. 1997
สี่สิบเจ็ดโรนิน

การแก้แค้นของสี่สิบเจ็ดโรนิง (; โรมาจิ: "Shi-jū-shichi-shi") บางครั้งอาจเรียกว่า การแก้แค้นของสี่สิบเจ็ดซามูไร หรือ เหตุการณ์เก็นโรกุอาโก (; โรมาจิ: "Genroku akō jiken") เป็นเหตุการณ์ที่เกิดขึ้นในเอโดะในช่วงต้นคริสต์ศตวรรษที่ 18 นักประวัติศาสตร์ชาวดัตช์ชื่อ ไอแซก ทิทซิงก์ กล่าวว่าเป็นเหตุการณ์สำคัญในวิถีบูชิโด 
เรื่องราวกล่าวถึงกลุ่มนักรบซามูไรจำนวน 47 คนในสังกัดของไดเมียวอาซาโนะ นางาโนริ ซึ่งถูกบังคับให้กระทำเซ็ปปูกุ เมื่อปี ค.ศ. 1701 หลังจากบันดาลโทสะ ใช้ดาบทำร้ายคิระ โยชินากะ ข้าหลวงผู้มีอิทธิพลของโชกุนโทกูงาวะ สึนาโยชิ ที่ปราสาทมัตสึโอะโอโรกะ เนื่องจากผิดกฎหมายโดยชักอาวุธออกมาภายในปราสาทของโชกุน ตามกฎแล้วอาซาโนะ นางาโนริจะต้องทำเซ็ปปูกุ ถูกยึดทรัพย์สินเป็นจำนวนมาก และประหารสมาชิกตระกูลอาซาโนะทุกคน 
เมื่อสูญเสียเจ้านายไป ซามูไรทั้งหมดสามร้อยกว่าคนในตระกูลจึงกลายเป็นโรนิน ในจำนวนนี้ 47 คนได้ซุ่มวางแผนการแก้แค้นเป็นเวลากว่าสองปี นำโดยหัวหน้าชื่อ โออิชิ โยชิโอะ จากนั้นจึงบุกเข้าโจมตีคฤหาสน์ของคิระในเอโดะ สังหารข้าหลวงคิระโดยการตัดศีรษะ เมื่อวันที่ 30 มกราคม ค.ศ. 1703 และนำศีรษะไปไว้ที่หลุมศพของเจ้านายที่วัดเซ็งงากูจิ เพื่อเป็นการกอบกู้ศักดิ์ศรี ภายหลังเหตุการณ์เจ้าหน้าที่บ้านเมืองได้เข้าจับกุมและตัดสินให้โรนิงทั้ง 47 กระทำผิดข้อหาฆาตกรรม แต่อนุญาตให้กระทำเซ็ปปูกุ แทนการลงโทษโดยประหารชีวิต 
เรื่องราวของโรนิงสี่สิบเจ็ดคนได้รับการเผยแพร่ผ่านการแสดงละครคาบูกิและละครหุ่นชัก โดยเปลี่ยนชื่อตัวละคร ในชื่อเรื่อง "ชูชิงงูระ"  เนื่องจากในยุคเก็นโรกุ มีกฎหมายห้ามการวิพากษ์เหตุการณ์การเมืองในขณะนั้น
ไปรยา

ไปรยา (#เปลี่ยนทาง) เป็นเมืองหลวงและเมืองที่ใหญ่ที่สุดของประเทศกาบูเวร์ดี ตั้งอยู่ชายหาดทางใต้ของเกาะซังตียากู มีท่าเรือข้ามฟากและมีสนามบินแห่งชาติ 4 แห่ง เป็นเมืองศูนย์กลางการค้า ส่งออกกาแฟ อ้อย ผลไม้เมืองร้อน มีอุตสาหกรรมการประมง
ภูมิศาสตร์.
ภูมิอากาศ.
ไปรยามีสภาพภูมิอากาศแบบทะเลทราย (เคิพเพิน: BWh) ที่มีฤดูฝนสั้นและฤดูแล้งนาน โดยในช่วงเดือนสิงหาคมถึงตุลาคมมีหยาดน้ำฟ้าที่ไปรยาน้อยมาก ในเมืองมีฝนตกเฉลี่ยประมาณ ต่อปี อุณหภูมิในบริเวณอยู่ในระดับอุ่นและคงที่ โดยมีอุณหภูมิสูงเฉลี่ย และอุณหภูมิต่ำเฉลี่ย 
ประชากร.
รายงานจากสำนักงานสถิติแห่งชาติ เมืองนี้มีประชากรในเดือนกรกฎาคม ค.ศ. 2017 ประมาณ 159,050 คน ในช่วงกลางคริสต์ศตวรรษที่ 19 มีประชากรในเมืองนี้ประมาณ 1,500 ถึง 2,000
ตอนที่เอ็ดมันด์ รอเบิร์ต เยี่ยมเยือนเมืองนี้ใน ค.ศ. 1832 เขาสังเกตเห็นว่าประชากรผิวดำที่ไปรยามีจำนวนประมาณ "สิบเก้าส่วนยี่สิบ" ของประชากรทั้งหมด 
ความสัมพันธ์กับนานาชาติ.
ไปรยาเป็นเมืองพี่น้องกับเมืองดังนี้:
<templatestyles src="Div col/styles.css"/>
บันจูล

บันจูล  เดิมชื่อ แบเทิสต์  เป็นเมืองหลวงของประเทศแกมเบีย บนเกาะเซนต์แมรีบริเวณปากแม่น้ำแกมเบีย การเดินทางจากเกาะสู่แผ่นดินใหญ่ โดยทางรถยนต์และเรือเฟอร์รีทางตอนเหนือ และมีสะพานทางทิศใต้ เป็นเมืองท่า ส่งถั่วลิสงและหนังสัตว์เป็นสินค้าออก
แรงนิวเคลียร์

แรงนิวเคลียร์  คือแรงระหว่างนิวคลีออนสองตัวหรือมากกว่านั้น เป็นเหตุของการยึดเหนี่ยวระหว่างโปรตอนกับนิวตรอนให้อยู่ด้วยกันเป็นนิวเคลียสอะตอมได้ พลังงานนิวเคลียร์ยึดเหนี่ยวที่ปลดปล่อยออกมาทำให้มวลของนิวเคลียสน้อยกว่ามวลรวมของโปรตอนและนิวตรอนรวมกัน แรงนี้เป็นแรงดูดที่มีกำลังแรงระหว่างนิวคลอนที่อยู่ห่างกันประมาณ 1 เฟมโตเมตร (fm) วัดจากจุดศูนย์กลาง แต่จะอ่อนกำลังลงอย่างรวดเร็วที่ระยะห่างมากกว่า 2.5 fm ที่ระยะใกล้กว่า 0.7 fm แรงนี้จะกลายเป็นแรงผลัก และเป็นตัวการสำหรับรูปร่างทางกายภาพของนิวเคลียส เพราะนิวคลีออนจะไม่สามารถเข้าใกล้กันมากกว่าที่แรงนี้ยอมให้เป็นไปได้
ปัจจุบันนี้เข้าใจกันว่า แรงนิวเคลียร์เป็นปรากฏการณ์ตกค้างจากแรงที่มีกำลังมากกว่า คืออันตรกิริยาอย่างเข้ม ซึ่งเป็นแรงดูดที่ยึดเหนี่ยวอนุภาคที่เรียกว่า ควาร์ก เอาไว้ด้วยกัน เพื่อก่อให้เกิดเป็นนิวคลีออน แรงซึ่งมีกำลังมากกว่านี้มีอนุภาคพาหะที่เรียกว่า กลูออน กลูออนยึดเหนี่ยวควาร์กเอาไว้ด้วยกันด้วยแรงเหมือนกับประจุไฟฟ้า แต่มีกำลังมากกว่า 
หลักการของแรงนิวเคลียร์เริ่มก่อสร้างขึ้นในปี 1934 ไม่นานหลังจากการค้นพบนิวตรอนซึ่งเผยให้เห็นว่า นิวเคลียสอะตอมประกอบขึ้นด้วยโปรตอนกับนิวตรอน ที่ยึดเหนี่ยวกันและกันเอาไว้ด้วยแรงดึงดูด เวลานั้นเชื่อกันว่าแรงนิวเคลียร์ถูกส่งผ่านด้วยอนุภาคที่เรียกว่า เมซอน ซึ่งเป็นอนุภาคที่ทำนายเอาไว้ในทฤษฎี ก่อนจะมีการค้นพบจริงในปี ค.ศ. 1947 ต่อมาในช่วงคริสต์ทศวรรษ 1970 จึงมีความเข้าใจกันมากขึ้นว่า เมซอนเหล่านี้เป็นส่วนประกอบของควาร์กและกลูออน ที่ส่งผ่านระหว่างนิวคลีออนโดยที่ตัวมันประกอบขึ้นจากควาร์กและกลูออน แบบจำลองใหม่นี้ทำให้อันตรกิริยาอย่างเข้มเป็นตัวยึดเหนี่ยวนิวคลีออนเอาไว้ด้วยกัน
ภูผาหมอก

ภูผาหมอก เป็นสตูดิโออัลบั้มเดี่ยวของปรีชา ชนะภัย หรือ เล็ก คาราบาว นับเป็นอัลบั้มเดี่ยวชุดที่ 3 ของเล็ก ออกจำหน่ายและเผยแพร่ในเดือนตุลาคม พ.ศ. 2535 ในสังกัดดี-เดย์ เอ็นเทอร์เทนเมนท์
โดยอัลบั้มชุดนี้ มีเพลงบรรเลง คือ "ภูผาหมอก" เป็นเพลงที่ 5 ในเทปหน้าแรก และในเพลง "ตัวเปล่า" ขับร้องโดย ยืนยง โอภากุล หรือ แอ๊ด คาราบาว และ "ร่มนักรัก" ขับร้องโดย ลือชัย งามสม หรือ ดุก คาราบาว
เครดิต.
ควบคุมการผลิต: เล็ก ปรีชา ชนะภัย
คำร้อง ทำนอง: เล็ก ปรีชา ชนะภัย
เปียโน ออร์แกน: หมี รัศมี เทพกิจ, ดุก ลือชัย งามสม
เบส: เอ็ดดี้ สุเทพ ปานอำพัน
กลอง: ป๋า ซิกดิส คาน
กีตาร์: เล็ก ปรีชา ชนะภัย
ไวโอลิน-วิโอล่า: สุทิน ศรีณรงค์, ธนเดช มั่งมี, พจน์ ปรีชา
เชลโล่: เทเวศ มิ่งขวัญ
โอโบ: ฉลอง เอี่ยมยี่สุน
เฟรนซ์ ฮอร์น: ชวลิต อารีวณิช
ช่างเสียง: ปุ้ม อรรถพงษ์ อึ้งศิริสวัสดิ์, ตั้น ธนศักดิ์ เทอดเกียรติกุล
มิกซ์ ดาวน์: ปุ้ม อรรถพงษ์ อึ้งศิริสวัสดิ์
บันทึกเสียง: เซ็นเตอร์สเตท
ทีของเสือ

ทีของเสือ สตูดิโออัลบั้มของธนพล อินทฤทธิ์ ในสังกัดอาร์.เอส.โปรโมชั่น ออกจำหน่ายและเผยแพร่ในวันที่ 7 มิถุนายน พ.ศ. 2537 ราคาจำหน่ายตามที่ปรากฏบนปกอัลบั้ม 90 บาท
อัลบั้มชุดนี้นับเป็นอัลบั้มชุดแรกของเสือ ธนพล ในฐานะนักร้องและนักดนตรี หลังจากทำงานเป็นเบื้องหลังมาอย่างยาวนานในฐานะโปรดิวเซอร์, นักแต่งเพลง 
อัลบั้มชุดนี้นอกจากเสือ ธนพล ทำหน้าที่ร้องนำและเล่นกีตาร์แล้วยังมีศิลปินอื่นๆที่มีชื่อเสียงมาร่วมงานอย่างมากมาย โดยมี อนุสาร คุณะดิลก มือเบสจากวงพลอย, สุรัช ทับวัง (เป้ ไฮ-ร็อก) นักร้องนำจากวงไฮ-ร็อก และ สุรพันธ์ จำลองกุล หรือ ต๋อง วงทู มาบันทึกเสียงกีตาร์เบส ส่วนกีตาร์บันทึกเสียงโดยหนู มิเตอร์และ สมโชค เล้าเปี่ยมทอง (มือเบสวงร็อคเคสตร้าและหัวหน้าวงออโต้บาห์น) นอกจากนี้ยังได้ดำรงสิทธิ์ ศรีนาค (มือกลองวงไฮ-ร็อก) และธนิต เชิญพิพัฒธนสกุล (อดีตมือกลองวงเดอะ เบลสส์) มาช่วยบันทึกเสียงกลอง รวมถึงได้ จิตรกร บัวเนียม นักแต่งเพลงชื่อดังมาช่วยเล่นแอคคอเดียน 
เพลงที่ได้รับการโปรโมทเป็นเพลงแรก คือ "รักคงยังไม่พอ" ซึ่งเป็นเพลงเก่าของ เอาท์ไซเดอร์ ศิลปินร่วมสังกัด มีหลายเพลงที่ได้รับความนิยมตราบมาจนถึงปัจจุบัน อาทิ "กระดาษห่อไฟ", "ชีวิตหนี้", "18 ฝน" เป็นต้น
ซึ่งในกลางปีเดียวกันนั้น จากความสำเร็จของอัลบั้มชุดนี้ ทำให้เสือ ธนพล ได้แสดงใน ช็อต ชาร์จ ช็อก ร็อก คอนเสิร์ต "เสืออำพัน" ร่วมกับ เป้ ไฮ-ร็อก และพิสุทธิ์ ทรัพย์วิจิตร ที่สนามกีฬากองทัพบก ถนนวิภาวดีรังสิต โดยเป็นศิลปินผู้เปิดคอนเสิร์ตในช่วงชั่วโมงแรก
ทวิภาคคลื่น–อนุภาค

ทวิภาคของคลื่น–อนุภาค  เป็นสมมติฐานที่กล่าวว่าอนุภาคทุกชนิดมีคุณสมบัติที่เป็นทั้งคลื่นและอนุภาค และในทางกลับกันคลื่นก็จะมีทั้งคุณสมบัติของคลื่นเองและอนุภาคด้วย แนวคิดนี้เป็นศูนย์กลางของกลศาสตร์ควอนตัม ซึ่งเกิดขึ้นเนื่องจากการที่แนวคิดแบบดั้งเดิมเกี่ยวกับ "อนุภาค" และ "คลื่น" ไม่สามารถใช้อธิบายพฤติกรรมของวัตถุในระดับของควอนตัมได้ การแปลความกลศาสตร์ควอนตัมมาตรฐานอธิบายปฏิทรรศน์นี้ว่าเป็นคุณสมบัติพื้นฐานของเอกภพ ขณะที่การแปลความแบบอื่น ๆ อธิบายลักษณะทวิภาคนี้ว่าเป็นผลสืบเนื่องที่เกิดขึ้นมาจากขีดจำกัดต่าง ๆ อันหลากหลายของผู้สังเกตการณ์เอง ในที่นี้จะมุ่งประเด็นไปที่การอธิบายพฤติกรรมนี้จากมุมมองของการตีความโคเปนเฮเกน (Copenhagen interpretation) ซึ่งนิยมใช้กันอย่างกว้างขวาง โดยถือว่าความเป็นทวิภาคของคลื่น-อนุภาค เป็นรูปแบบหนึ่งของหลักการการเติมเต็ม (complementarity) ว่าปรากฏการณ์หนึ่ง ๆ สามารถมองได้ทั้งในทางหนึ่งหรืออีกทางหนึ่งก็ได้ แต่จะไม่สามารถมองได้ทั้งสองทางพร้อม ๆ กัน
เอนริเก ซิเอร์รา

เอนริเก ซิเอร์รา (29 กรกฎาคม ค.ศ. 1957 — 17 กุมภาพันธ์ ค.ศ. 2012) เป็นทั้งนักกีตาร์ นักแต่งเพลง และโปรดิวเซอร์ชาวสเปน เขาเป็นผู้ร่วมก่อตั้งกลุ่มกากาเดลุกซ์ และกลุ่มที่มีชื่อเสียงระดับตำนานอย่างราดิโอฟูตูรา รวมถึงเป็นดาวเด่นของโมบิดามาดริเลญญา และเป็นผู้เขียนร่วมในเพลงที่มีชื่อว่า เอสกูเอลาเดกาลอร์
เขาเสียชีวิต ณ วันที่ 17 กุมภาพันธ์ ค.ศ. 2012 ที่โรงพยาบาลคลินิกซานการ์โลสในกรุงมาดริด เนื่องด้วยโรคไต
ซัวเอี๋ยม

ซัวเอี๋ยม มีชื่อในสำเนียงจีนกลางว่าไช่ เหยี่ยน (เกิดเมื่อ 168 เสียชีวิตเมื่อ 224) ชื่อรองว่า เหวินจี (文姬) เป็นที่รู้จักในชื่อ ไช่ เหวินจี (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 "ไช่ ยง")
เดิมนางมีชื่อรองว่า เจาจี (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 "ซือหม่า เหยียน") ปฐมกษัตริย์ราชวงศ์จิ้น
ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 "เฉา เชา") อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ
ชีวิต.
ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)
ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียว
ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน
สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่
เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 "ต่ง ซื่อ") เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋
มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น
อิโกมะ

อิโกมะ  เป็นนครที่ตั้งอยู่ทางตะวันตกเฉียงเหนือสุดของจังหวัดนาระ ประเทศญี่ปุ่น ก่อตั้งขึ้นในวันที่ 1 พฤศจิกายน ค.ศ. 1971 มีพื้นที่รวม 53.18 ตารางกิโลเมตร ณ วันที่ 1 เมษายน ค.ศ. 2017 นครนี้มีประชากรประมาณ 120,741 คน 49,672 หลังคาเรือน โดยมีความหนาแน่นของประชากรที่ 2,300 คนต่อตารางกิโลเมตร และมีประชากรมากเป็นอันดับสามของจังหวัด นครนี้มีชื่อเสียงจากชาเซ็ง
สุนทรพจน์ชปอร์ทพาลัสท์

ชปอร์ทพาลัสท์ (สุนทรพจน์วังกีฬา) หรือ สุนทรพจน์สงครามเบ็ดเสร็จ เป็นสุนทรพจน์กล่าวโดยโยเซฟ เกิบเบิลส์ รัฐมนตรีโฆษณาการ ที่เบอร์ลินชปอร์ทพาลัสท์ แก่ผู้ชมขนาดใหญ่แต่ถูกคัดเลือกมาอย่างระมัดระวังเมื่อวันที่ 18 กุมภาพันธ์ ค.ศ. 1943 โดยเรียกร้องให้ทำสงครามเบ็ดเสร็จ ขณะที่สถานการณ์ของนาซีเยอรมนีและพันธมิตรฝ่ายอักษะเริ่มตกเป็นรองในสงครามโลกครั้งที่สอง
สุนทรพจน์ครั้งนี้ถูกมองว่าเป็นครั้งที่มีชื่อเสียงที่สุดของโยเซฟ เกิบเบิลส์ สุนทรพจน์ดังกล่าวเป็นการประกาศยอมรับต่อสาธารณะเป็นครั้งแรกของผู้นำนาซีว่าเยอรมนีเผชิญกับภยันตรายร้ายแรง เกิบเบิลส์เคี่ยวเข็ญประชาชนเยอรมันให้ดำเนินสงครามต่อไปแม้จะยาวนานและยากลำบาก เพราะเขายืนยันว่าความอยู่รอดของเยอรมนีและความอยู่รอดของอารยธรรมตะวันตกนั้นกำลังอยู่ในความแย่
จาง ต้าเชียน

จาง ต้าเชียน (10 พฤษภาคม ค.ศ. 1899 – 2 เมษายน ค.ศ. 1983) เป็นหนึ่งในศิลปินชาวจีนที่มีชื่อเสียงและโดดเด่นมากที่สุดของศตวรรษที่ยี่สิบ ซึ่งเดิมเป็นที่รู้จักในฐานะจิตรกรอนุรักษนิยม โดยใน ค.ศ. 1960 เขาได้มีชื่อเสียงในฐานะจิตรกรศิลปะอิมเพรสชันนิสม์และศิลปะเอ็กซเพรสชันนิสม์สมัยใหม่ จางได้รับการยกย่องเป็นปรมาจารย์ที่มีพรสวรรค์มากที่สุดแห่งศตวรรษที่ยี่สิบ
ประวัติ.
จางเกิดในครอบครัวของศิลปินในเมืองเน่ย์เจียง มณฑลเสฉวน ประเทศจีน เขาได้ศึกษาเทคนิคการย้อมสีสิ่งทอในเกียวโต ประเทศญี่ปุ่น แล้วกลับไปสร้างความสำเร็จจากอาชีพการขายภาพวาดของเขาในเซี่ยงไฮ้
ชาวจีนมุสลิมโดยทั่วไป และผู้ว่าราชการของมณฑลชิงไห่ชื่อหม่า ปู้ฟาง ได้ส่งจางไปยังคุมบัมเพื่อแสวงหาความช่วยเหลือและคัดลอกงานพุทธศิลป์ของเมืองดันหวง
จากการสนับสนุนอย่างแข็งขันของพรรคก๊กมินตั๋ง เขาได้เดินทางออกจากประเทศจีนใน ค.ศ. 1948 และได้ย้ายไปยังโมจีดาสกรูซีส ประเทศบราซิล และหลังจากนั้นได้ย้ายสู่เมืองคาร์เมล รัฐแคลิฟอร์เนีย ก่อนที่จะไปปักหลักที่กรุงไทเป ประเทศไต้หวันในท้ายที่สุด
การพบกันครั้งหนึ่งระหว่างจาง กับปีกัสโซ่ ที่เมืองอองทีป ใน ค.ศ. 1953 ได้รับการมองว่าเป็นการประชุมขั้นสุดยอดระหว่างปรมาจารย์ผู้มีผลงานโดดเด่นแห่งศิลปะตะวันออกและตะวันตก โดยชายทั้งสองได้ทำการแลกเปลี่ยนภาพวาดในการพบกันครั้งนี้อีกด้วย
เดเวนเตอร์

เดเวนเตอร์  เป็นเทศบาลและเมืองในจังหวัดโอเฟอไรส์เซิล ตั้งอยู่ฝั่งตะวันออกของแม่น้ำไอส์เซิล โดยมีบางพื้นที่ตั้งอยู่ทางฝั่งตะวันตกเล็กน้อย มีความเป็นไปได้ว่าเมืองก่อตั้งราวปี ค.ศ. 768
แย็ลกาวา

แย็ลกาวา (, [ˈmiːtaʊ̯]) เป็นเมืองในประเทศลัตเวีย ตั้งอยู่ห่างจากกรุงรีกาไปทางทิศตะวันตกเฉียงใต้ราว 41 กิโลเมตร มีประชากร 55,336 คน ตั้งอยู่บนที่ราบอุดมสมบูรณ์ อยู่เหนือระดับน้ำทะเลปานกลาง 3.5 เมตร บนฝั่งแม่น้ำลีเยลูเป ผลิตผ้าลินิน น้ำตาลและผลิตภัณฑ์อาหารต่าง ๆ
เมืองนี้ก่อตั้งเมื่อ ค.ศ. 1265–1266 โดยกลุ่มอัศวินทิวทอนิก ตกอยู่ใต้การปกครองของรัสเซียใน ค.ศ. 1795 เป็นที่ตั้งกองกำลังของพรรคบอลเชวิกในเดือนตุลาคม ค.ศ. 1919 แต่กองทหารของลัตเวียและลิทัวเนียขับออกจากเมือง ในระหว่าง ค.ศ. 1941–1944 ช่วงสงครามโลกครั้งที่สอง กองทัพเยอรมันเข้ายึดครองเมืองนี้
ชื่อ.
ก่อน ค.ศ. 1917 เมืองนี้มีชื่ออย่างเป็นทางการว่า มีเทา (Mitau) เชื่อว่าคำว่า "แย็ลกาวา" มีที่มาจากศัพท์ภาษาลิโวเนียว่า "jālgab" แปลว่า "เมืองบนแม่น้ำ" ต้นกำเนิดชื่อเมือง "Mitau" ในภาษาเยอรมัน ยังไม่เป็นที่กระจ่าง แต่มีผู้เสนอว่ามาจากศัพท์ภาษาลัตเวียว่า "mīt" หรือ "mainīt" หมายถึง "แลกเปลี่ยน" หรือ "ค้า" จึงมีความหมายว่า "สถานที่ทำการค้า"
เมืองพี่น้อง.
แย็ลกาวาเป็นเมืองพี่น้องในเมืองดังนี้:
<templatestyles src="Div col/styles.css"/>
ลีกภูมิภาค ดิวิชั่น 2 ภาคตะวันออกเฉียงเหนือ 2555

ลีกภูมิภาค ภาคตะวันออกเฉียงเหนือ ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2555 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
ตารางคะแนน.
"แก้ไขล่าสุด วันอาทิตย์ที่ 27 พฤษภาคม พ.ศ. 2555"
ลีกภูมิภาค ดิวิชั่น 2 กรุงเทพและปริมณฑล 2555

ลีกภูมิภาค กรุงเทพและปริมณฑล ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในกรุงเทพและปริมณฑล ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 7 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
ตารางคะแนน.
"แก้ไขล่าสุด วันอาทิตย์ที่ 27 พฤษภาคม พ.ศ. 2555"
ลีกภูมิภาค ดิวิชั่น 2 ภาคเหนือ 2555

ลีกภูมิภาค ภาคเหนือ ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคเหนือ ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 17 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป
ตารางคะแนน.
"แก้ไขล่าสุด วันเสาร์ที่ 27 ตุลาคม พ.ศ. 2555"
เพลงแผ่นดิน

เพลงแผ่นดิน หรือ เพลงแผ่นดิน จาก 3 คีตกานต์กวี เป็นสตูดิโออัลบั้มพิเศษที่ออกจำหน่ายในปลายปี พ.ศ. 2547 ในสังกัดวอร์เนอร์ มิวสิก ประเทศไทย จำกัด
อัลบั้มเพลงแผ่นดิน เป็นการร่วมงานกันของกวี และนักดนตรีระดับที่ได้รับการยกย่องว่าเป็น "ปรมาจารย์" ของไทย 3 ท่าน คือ เนาวรัตน์ พงษ์ไพบูลย์, ธนิสร์ ศรีกลิ่นดี และพงษ์เทพ กระโดนชำนาญ
เป็นอัลบั้มที่เกิดจากการที่ทั้ง 3 เมื่อปี พ.ศ. 2528 ได้เดินทางไปร่วมทัวร์คอนเสิร์ตกับวงคาราบาว ที่สหรัฐ ซึ่งที่นั่น เนาวรัตน์ได้จรนาบทกวีออกมา 2 บท ซึ่งต่อมาได้กลายมาเป็นบทเพลงที่มีชื่อเสียง มีผู้นำไปขับร้องหลายคน คือ "ทานตะวัน" และ"นางนวล" โดยมีพงษ์เทพเป็นผู้ร้องนำให้ และธนิสร์เป็นผู้เรียบเรียงดนตรี
จนกระทั่งถึงในปี พ.ศ. 2547 ธนิสร์จึงได้มีความคิดที่จะนำความทรงจำเหล่านี้ถ่ายทอดออกมาเป็นเสียงเพลงอีกครั้ง โดยบทกวีหลายบทนี้ ได้ถูกรจนาไว้ก่อนหน้านี้ เช่น "คนทำทาง" ที่ถูกเผยแพร่อย่างกว้างขวางในช่วงเหตุการณ์ 14 ตุลา หรือบางเพลง เช่น "ชาวนาฮาเฮ", "คนทำนา" ใช้ทำนองของเพลงไทยเดิม หรือ "เจ้านกกางเขน" ใช้ทำนองเพลงพื้นบ้านของภาคใต้ ในขณะที่แทร็กสุดท้าย คือ "หยัดอยู่" เป็นบทกวีร่ายโดยตัวเนาวรัตน์เอง ก็ได้เคยร่ายมาก่อนหน้านั้นในคอนเสิร์ต คอนเสิร์ต เมด อิน ไทยแลนด์ ภาค 2546 ของคาราบาว เมื่อกลางปีเดียวกัน
คำโปรย.
<templatestyles src="แม่แบบ:คำพูด/style.css" />เมื่อครั้งที่ผมได้เดินทางไปแสดงดนตรีร่วมกับวงคาราบาวที่ประเทศสหรัฐอเมริกา ในปี ๒๕๒๘ ในครั้งนั้นถือเป็นครั้งแรกที่ผมได้มีโอกาสร่วมงานกับพี่เนาว์ (อ.เนาวรัตน์ พงษ์ไพบูลย์) ทำผลงานเพลงร่วมกันขึ้นหลายเพลงด้วยกัน เช่น เพลงทานตะวัน, เพลงนางนวล เป็นต้น โดยมีคุณหมู (พงษ์เทพ กระโดนชำนาญ) เป็นผู้ร้องไกด์ให้ เมื่อกลับมาเมืองไทยต่างคนก็ต่างแยกย้ายกันไปทำงานของตัวเอง ไม่ค่อยได้พบกันบ่อยนัก เพื่อเป็นการรำลึกถึงบรรยายกาศเก่าๆ ของช่วงเวลานั้น เราทั้งสามคนจึงได้ตัดสินใจร่วมกันสร้างผลงานชุดนี้ขึ้นมา พวกเรามีความสุขมากที่ได้ร่วมกันทำงานชุดนี้ หวังว่าท่านผู้ฟังคงจะได้รับความสุขจากบทเพลงและบทกวีในชุดนี้ด้วยนะครับ
เครดิต.
บันทึกเสียง: PMK45 STUDIO
มิกซ์ดาวน์: ศักดิ์ กะ นะ
โปรดิวซ์: อ.ธนิสร์ ศรีกลิ่นดี
อิงเว มาล์มสทีน

อิงเว โยฮาน มาล์มสทีน  มีชื่อจริงคือ ลาร์ส โยฮาน อิงเว แลนเนอร์บาก (Lars Johan Yngve Lannerbäck) เกิดวันที่ 30 มิถุนายน ค.ศ. 1963 ที่สต็อกโฮล์ม ประเทศสวีเดน เป็นมือกีตาร์แนวฮาร์ดร็อกที่ได้รับยกย่องว่าผลงานของเขาเป็นการพลิกโฉมการเล่นกีตาร์เฮฟวีเมทัลในทศวรรษ 1980 มีผลงานแต่งเพลงที่ผสมผสานระหว่างดนตรีแนวบารอกกับกอทิกไว้ด้วยกัน ประกอบกับความสามารถเฉพาะตัวในการโซโลกีตาร์อย่างรวดเร็ว ที่เรียกว่า "เชร็ดดิง" (shredding) 
อิงเวเริ่มหัดเล่นดนตรีตั้งแต่อายุ 7 ขวบโดยได้แรงบันดาลใจมาจากการแสดงของจิมิ เฮนดริกซ์ โดยระบุไว้ในเว็บไซต์ส่วนตัวว่า "เขาเกิดในวันที่จิมิ เฮนดริกซ์เสียชีวิต" ต่อมาได้คลั่งไคล้ผลงานดนตรีคลาสสิกของนิกโกเลาะ ปากานีนี ที่มีอิทธิพลต่อผลงานดนตรีของเขา เขาเริ่มใช้ชื่อ อิงเว มาล์มสทีน ตั้งแต่อายุ 10 ปี โดยแผลงมาจากนามสกุล มาล์มสเทน (Malmsten) นามสกุลเดิมของมารดา
บรรษัท

บรรษัท  หรือ บริษัท (เป็นคำที่ใช้ในสหรัฐอเมริกา) หมายถึงองคภาวะตามกฎหมาย (legal entity) ที่มีสิทธิและความรับผิดแตกต่างกันระหว่างสมาชิก ซึ่งจัดตั้งภายใต้กฎหมายของรัฐ บรรษัทมีหลายรูปแบบต่างกันออกไป ส่วนใหญ่เกี่ยวข้องกับการประกอบกิจการธุรกิจ บรรษัทในยุคก่อนก่อตั้งขึ้นโดยกฎบัตร (เช่นพระราชบัญญัติหรือรัฐบัญญัติผ่านทางรัฐสภาหรือสภานิติบัญญัติ) ปัจจุบันนี้บรรษัทใหม่สามารถก่อตั้งขึ้นได้โดยการจดทะเบียนตามที่กฎหมายกำหนด
บริษัท

บริษัท  หมายถึงองค์กรธุรกิจชนิดหนึ่ง เป็นการรวมกลุ่มหรือการรวบรวมปัจเจกบุคคลและ/หรือบริษัทอื่น ผู้ซึ่งเป็นหุ้นส่วนร่วมลงทุนก่อตั้งบริษัท บุคคลกลุ่มนี้มีความมุ่งประสงค์หรือจุดสนใจร่วมกัน และมีจุดมุ่งหมายเพื่อแสวงหาผลกำไร การรวมกลุ่มเช่นนี้สามารถกระทำได้ภายใต้กฎหมาย และตัวบริษัทเองนั้นก็จะถือว่าเป็นนิติบุคคล (legal person) ชื่อของบริษัทก็จะถูกตั้งขึ้นเพื่อใช้อ้างอิงแทนกลุ่มบุคคลเหล่านั้น
โบแนเรอ

โบแนเรอ  หรือ บูเนย์รู (ปาเปียเมนตู: , [buˈneiru]) เป็นเทศบาลรูปแบบพิเศษของประเทศเนเธอร์แลนด์ เมื่อรวมเกาะนี้กับเกาะอารูบาและกือราเซา เรียกว่าหมู่เกาะเอบีซีแห่งหมู่เกาะลีเวิร์ดแอนทิลลีส
โบแนเรอเคยเป็นส่วนหนึ่งของเนเธอร์แลนด์แอนทิลลีส จนกระทั่งเนเธอร์แลนด์แอนทิลลีสถูกยุบเมื่อวันที่ 10 ตุลาคม ค.ศ. 2010 จึงแยกออกมาเป็นเทศบาลพิเศษของประเทศเนเธอร์แลนด์
ไรอัน เทย์เลอร์ (นักฟุตบอลเกิดปี พ.ศ. 2527)

ไรอัน แอนโธนี เดวิด เทย์เลอร์  เกิดเมื่อวันที่ 19 สิงหาคม ค.ศ. 1984 นักฟุตบอลชาวอังกฤษ เล่นในตำแหน่งกองกลาง ให้กับสโมสรฟุตบอลนิวคาสเซิล ยูไนเต็ด ในพรีเมียร์ลีก เขาสามารถเล่นได้หลายตำแหน่ง เช่น ปีกซ้าย,กองหลัง เมื่อเพื่อนของเขาเจ็บ เทย์เลอร์เป็นนักฟุตบอลของนิวคาสเซิลคนหนึ่งที่สามารถทำประตูได้ดีจากการยิง ฟรีคิกระยะไกล จึงเป็นที่ชื่นชมของ อลัน พาร์ดิว ผู้จัดการทีมของเขา
เจเรมี ลิน

เจเรมี ลิน  เกิดเมื่อวันที่ 23 สิงหาคม ค.ศ. 1988 เป็นนักบาสเกตบอลอาชีพชาวอเมริกัน เล่นอยู่กับทีมนิวยอร์ก นิกส์ ในเอ็นบีเอ ลินถือเป็นหนึ่งในไม่กี่คนในประวัติศาสตร์เอ็นบีเอที่เป็นชาวอเมริกันเชื้อสายเอเชีย และเป็นชาวอเมริกันคนแรกที่เล่นในลีกที่มีเชื้อสายจีนหรือไต้หวัน เขาศึกษาที่มหาวิทยาลัยฮาเวิร์ด คณะเศรษฐศาสตร์
กัวยากิล

กัวยากิล ([ɡwa.ʝa.ˈkil]) หรือชื่ออย่างเป็นทางการคือ ซานเตียโกเดกัวยากิล  เป็นเมืองที่ใหญ่ที่สุดและมีประชากรมากที่สุดของประเทศเอกวาดอร์ มีประชากรราว 2.2 ล้านคน และเกือบ 2.9 ล้านคนในเขตมหานคร เป็นเมืองหลักของจังหวัดกัวยัส ตั้งอยู่ทางตะวันตกเฉียงใต้ของประเทศ
กัวยากิลตั้งอยู่ฝั่งตะวันตกของแม่น้ำกัวยัสที่ไหลลงมหาสมุทรแปซิฟิกที่อ่าวกัวยากิล อันเนื่องจากสถานที่ตั้งทำให้เมืองเป็นศูนย์กลางธุรกิจและอุตสาหกรรมต่าง ๆ ของประเทศเอกวาดอร์
พอร์ตซาอิด

พอร์ตซาอิด  หรือ บูรซะอีด  เป็นเมืองที่ตั้งอยู่ทางเหนือ-ตะวันออกของประเทศอียิปต์ เป็นเมืองท่าชายฝั่งทะเลเมดิเตอร์เรเนียน ที่ปลายเหนือสุดของคลองสุเอซ มีประชากรราว 603,787 คน (ค.ศ. 2010) เมืองนี้ก่อตั้งในปี ค.ศ. 1859 ในช่วงการสร้างคลองสุเอซ
พอร์ตซาอิดเป็นเมืองอันดับต้นที่มีดัชนีการพัฒนามนุษย์ ในอียิปต์ ในปี ค.ศ. 2009 และ 2010 เศรษฐกิจของเมืองได้แก่ การตกปลา และอุตสาหกรรมอย่างเคมี แปรรูปอาหาร บุหรี่ ท่าเรือของเมืองส่งออกสิงค้าอย่าง ฝ้าย ข้าว และเป็นสถานีเติมเชื้อเพลิงเรือที่ผ่านคลองสุเอซ เป็นท่าเรือปลอดภาษี มีนักท่องเที่ยวมาพักผ่อนในช่วงฤดูร้อน มีประภาคารพอร์ตซาอิด ที่เป็นอาคารแห่งแรกของโลกที่สร้างด้วยคอนกรีตเสริมแรง
เมืองนี้เป็นจุดที่กองกำลังฝรั่งเศสและอังกฤษเคลื่อนเข้ามาในเดือนพฤศจิกายน ค.ศ. 1956 ในปฏิบัติการแทรกแซงที่เกิดจากการโอนคลองสุเอซเป็นของอียิปต์ ในช่วงสงครามหกวันระหว่างอาหรับกับอิสราเอลปี ค.ศ. 1967-1975 อ่าวจอดเรือถูกปิดใน หลังจาก ค.ศ. 1975 เมืองจึงกลับฟื้นคืนสภาพเดิม
หลุมพลังงาน

หลุมพลังงาน  คือบริเวณหนึ่งที่ล้อมรอบด้วยระดับพลังงานศักย์ต่ำสุดในย่านนั้น พลังงานที่ติดอยู่ในหลุมพลังงานจะไม่สามารถแปลงไปเป็นพลังงานในรูปแบบอื่นได้ (เช่น พลังงานจลน์ ในกรณีของหลุมพลังงานความโน้มถ่วง) เนื่องจากมันถูกกักเอาไว้ในขอบเขตหลุมพลังงานต่ำสุดในย่านนั้น ดังนั้นวัตถุจึงไม่สามารถข้ามผ่านระดับพลังงานต่ำสุดได้ดังที่เป็นไปตามธรรมชาติของเอนโทรปี
เกซอนซิตี

เกซอนซิตี  เป็นเมืองที่ใหญ่ที่สุดและมีประชากรมากที่สุดในประเทศฟิลิปปินส์ เคยเป็นเมืองหลวงของฟิลิปปินส์ระหว่างปี ค.ศ. 1948–1976 ตั้งอยู่บนเกาะลูซอน เมืองนี้ตั้งชื่อตามอดีตประธานาธิบดี มานูเอล แอล. เกซอน
เตเนียล อาเกอร์

เตเนียล โมนเตอ อาเกอร์ (เกิดเมื่อวันที่ 12 ธันวาคม ค.ศ. 1984) เป็นอดีตนักฟุตบอลอาชีพชาวเดนมาร์ก เคยเล่นตำแหน่งกองหลังทีมลิเวอร์พูลและฟุตบอลทีมชาติเดนมาร์ก อาเกอร์เข้ามาอยู่กับสโมสรฟุตบอลลิเวอร์พูลในพรีเมียร์ลีกตั้งแต่ ค.ศ. 2006 ถึง ค.ศ. 2014 เขาได้เป็นรองกัปตันทีมของลิเวอร์พูลตั้งแต่ ค.ศ. 2013 เขาได้รับการบรรยายว่าเป็น "ผู้อ่านเกมที่ดี ยิงบอลได้รุนแรง" เขาเริ่มต้นการเป็นนักฟุตบอลอาชีพกับเปรินปือ สโมสรในเดนมาร์ก ในเดือนกรกฎาคม ค.ศ. 2004 และเขาได้แชมป์ในการแข่งรายการเดนิชซูเปอร์ลิกาและเดนิชคัพ ก่อนจะย้ายไปลิเวอร์พูลใน ค.ศ. 2006 และได้แชมป์ในการแข่งรายการเอฟเอคัพ, ลีกคัพ, และเอฟเอคัมมิวนิตีชีลด์
ในวันที่ 9 มิถุนายน ค.ศ. 2016 อาเกอร์ได้ประกาศแขวนสตั๊ดผ่านทวิตเตอร์และอินสตาแกรมส่วนตัว
เลขโคออร์ดิเนชัน

ในวิชาเคมีและผลิกศาสตร์ เลขโคออร์ดิเนชัน  ของอะตอมศูนย์กลางในโมเลกุลหรือในผลึกหนึ่ง หมายถึง จำนวนของอะตอมเพื่อนบ้านที่อยู่ใกล้ชิดอะตอมนั้นที่สุด วิธีการหาเลขโคออร์ดิเนชันสำหรับโมเลกุลและสำหรับผลึกไม่เหมือนกันเสียทีเดียว
ในทางเคมี สิ่งที่พิจารณาคือพันธะเคมีเป็นหลัก เลขโคออร์ดิเนชันของอะตอมหนึ่งได้จากการนับจำนวนอะตอมอื่นที่ตัวมันยึดเหนี่ยวอยู่ (ไม่ว่าจะยึดด้วยพันธะเดี่ยว พันธะคู่ หรือพันธะสาม ก็นับแต่จำนวนอะตอมเท่านั้น) เช่น [Cr(NH3)2Cl2Br2]1- มี Cr3+ ที่อยู่ตรงกลางมีเลขโคออร์ดิเนชันเป็น 6
กฎสัดส่วนพหุคูณ

ในทางเคมี กฎสัดส่วนพหุคูณ  เป็นกฎพื้นฐานของปริมาณสารสัมพันธ์ บางครั้งเรียกว่ากฎของดาลตัน ตามชื่อของจอห์น ดาลตันผู้ตั้งกฎดังกล่าว
กฎสัดส่วนพหุคูณกล่าวว่า ถ้าธาตุสองชนิดสามารถรวมกันได้เป็นสารประกอบมากกว่าหนึ่งอย่าง กำหนดให้มวลของธาตุชนิดแรกคงที่ อัตราส่วนระหว่างมวลของธาตุชนิดที่สองในสารประกอบแต่ละชนิดที่ว่านั้นจะเป็นเลขจำนวนเต็มน้อยๆ เช่น สารประกอบออกไซด์ของคาร์บอน สองชนิด CO และ CO2 กำหนดให้คาร์บอนมีปริมาณ 100 กรัม ในสารประกอบทั้งสอง ในคาร์บอนมอนอกไซด์ (CO) มีออกซิเจน 133 กรัม ส่วนในคาร์บอนไดออกไซด์ (CO2) มีออกซิเจน 266 กรัม อัตราส่วนระหว่างมวลออกซิเจนในสารประกอบทั้งสอง คือ 266:133 ≈ 2:1 เป็นสัดส่วนระหว่างจำนวนเต็มน้อยๆ ตามกฎ
เซาแทมป์ตัน

เซาแทมป์ตัน  เป็นเมืองที่ใหญ่ที่สุดในมณฑลแฮมป์เชียร์ ชายฝั่งตอนใต้ของอังกฤษ อยู่ห่างจากกรุงลอนดอนทางทิศตะวันตกเฉียงใต้ราว 120 กิโลเมตร และห่างจากเมืองพอร์ตสมัททางทิศตะวันตกเฉียงเหนือราว 30 กิโลเมตร มีประชากร 239,700 คน (ค.ศ. 2010) เป็นเมืองท่าสำคัญ เมืองที่ใกล้ที่สุดคือ นิวฟอร์เรสต์ เซาแทมป์ตันอยู่ทางทิศเหนือสุดของอ่าวเซาแทมป์ตันวอเตอร์ มีแม่น้ำเทสต์และแม่น้ำอิตเชน ไหลมาบรรจบกัน มีแม่น้ำแฮมเบิลไหลมารวมทางตอนใต้บริเวณเขตเมือง
ชาวโรมันและแซกซันเข้ามาตั้งถิ่นฐานที่เมืองนี้ ในช่วงสงครามโลกครั้งที่สองได้รับความเสียหายจากการทิ้งระเบิดของเยอรมัน เนื่องจากเป็นที่ตั้งฐานทัพเรือที่สำคัญของสหรัฐอเมริกา
พอร์ตสมัท

พอร์ตสมัท  เป็นเมืองใหญ่อันดับ 2 ของแฮมป์เชอร์เคาน์ตี ทางชายฝั่งตอนใต้ของอังกฤษ เป็นเมืองเกาะแห่งเดียวในสหราชอาณาจักร ตั้งอยู่บนเกาะพอร์ตซี ในช่องแคบอังกฤษ อยู่ห่างจากกรุงลอนดอนทางทิศตะวันตกเฉียงใต้ราว 103 กม. และอยู่ห่างจากเมืองเซาแทมป์ตันทางทิศตะวันออกเฉียงใต้ 31 กม. มีฐานทัพเรือที่สำคัญที่สร้างมานานหลายศตวรรษ ในระหว่างสงครามโลกครั้งที่สอง ได้รับความเสียหายอย่างมากจากการทิ้งระเบิดของเยอรมนี
พอร์ตสมัทมีประชากร 207,100 คน และเป็นเมืองเดียวในอังกฤษที่มีความหนาแน่นประชากร (4,639 /กม2 (12,010 ตร.ไมล์)) มากกว่ากรุงลอนดอน (4,562 /กม2 (11,820 /ตร.ไมล์))
ไบรตัน

ไบรตัน  เป็นแหล่งสถานที่พักตากอากาศทางริมชายฝั่งทะเลตอนใต้ ที่มีชื่อเสียงของประเทศอังกฤษ ตั้งอยู่ที่นครไบรตันและโฮฟ ในเทศมณฑลอีสต์ซัสเซกซ์ 
จากหลักฐานทางโบราณคดี ปรากฏร่องรอยการตั้งถิ่นฐานของประชากรในไบรตันตั้งแต่บริเตนยุคสัมริด, บริเตนสมัยโรมัน และในยุคอังกฤษสมัยแองโกล-แซกซัน โดยในบันทึกดูมสเดย์ของพระเจ้าวิลเลียมที่ 1 แห่งอังกฤษ (ค.ศ. 1086) ได้มีการบันทึกเกี่ยวกับข้อมูลสำมะโนประชากรในเมืองเก่าแก่ที่ชื่อ ไบรเทล์มสโตน (Brighthelmstone) ซึ่งก็คือไบรตัน ในปัจจุบัน
ไบรตันเป็นเมืองที่มีความสำคัญในแง่ของความเจริญมาตั้งแต่สมัยกลาง โดยเป็นเมืองเก่าแก่ที่มีการพัฒนามาแล้ว แต่ภายหลังได้เข้าสู่สภาวะซบเซาและหยุดการพัฒนาไปในช่วงแรกที่เข้าสู่ยุคสมัยใหม่ อันเป็นผลมาจากการรุกรานของต่างชาติ , ภัยธรรมชาติ เช่น พายุ , การตกต่ำของเศรษฐกิจ และการลดลงของจำนวนประชากร ต่อมาไบรตัน ได้มีการฟื้นฟูเศรษฐกิจและมีการสร้างสิ่งดึงดูดใจให้แก่ผู้มาเยือน เช่นการสร้างถนนเพื่อใช้ในการเดินทางไปกรุงลอนดอน และยังเป็นจุดพักสำหรับเรือท่องเที่ยวที่จะเดินทางไปยังประเทศฝรั่งเศส
ไบรตันได้กลายเป็นแหล่งท่องเที่ยวตากอากาศชายทะเลที่มีชื่อเสียงมากที่สุดแห่งหนึ่งของอังกฤษเมื่อพระเจ้าจอร์จที่ 4 แห่งสหราชอาณาจักร ในขณะที่ยังดำรงพระอิสริยยศเป็นเจ้าชายจอร์จแห่งเวลส์ ได้เสด็จมาประทับที่ไบรตันอยู่บ่อยครั้ง และทรงมีรับสั่งให้สร้างพระราชวังพาวิลเลียน (Royal Pavilion) ขึ้นที่ไบรตัน ในปี ค.ศ. 1787 จากนั้นไบรตันได้พัฒนาเรื่องแหล่งท่องเที่ยวอย่างต่อเนื่อง มีสิ่งดึงดูดนักท่องเที่ยวมากมายเช่นโรงแรมแกรนด์ ไบรตัน ซึ่งเป็นโรงแรมเก่าแก่อยู่ติดชายฝั่งทะเลที่สร้างขึ้นในสมัยวิกตอเรีย , ไบรตันพาเลซเพียร์ สิ่งปลูกสร้างยื่นออกไปในทะเลที่มีความสวยงามและถูกจัดเป็นสิ่งก่อสร้างภายใต้การพิทักษ์ของสหราชอาณาจักร
ไบรตันได้ขยายเมืองโดยการรวมกับโฮฟ และได้รับสถานะจากการรวมกันให้เป็นเขตปกครองเอกเทศมีองค์การบริหารส่วนท้องถิ่นระดับเดียวบริหารครอบคลุมทั้งระดับเขตและระดับแขวง ก่อนจะได้ยกระดับขึ้นเป็นเมืองที่มีฐานะเป็นนครในสหราชอาณาจักร ชื่อว่านคร ไบรตันและโฮฟ 
ปัจจุบันไบรตันมีอัตราการเจริญเติบโตของประชากรสูง โดยมีประชากรมากกว่า 160,000 คน ในปี ค.ศ. 1961 เมื่องรวมเป็นไบรตัน/เวิร์ททิง/ลิตเทิลแฮมป์ตัน ขยายเมืองไปตามชายหาดแล้ว รวมมีประชากรราว 480,000 คน
ไบรตันมีมหาวิทยาลัย 2 แห่ง และมีโรงเรียนแพทย์ อยู่ในทั้ง 2 มหาวิทยาลัยนี้ และมีสโมสรฟุตบอลที่มีชื่อเสียง คือ
สโมสรฟุตบอลไบรตันแอนด์โฮฟอัลเบียน
วัดประดู่บางจาก

วัดประดู่บางจาก เป็นวัดในพระพุทธศาสนา สังกัดคณะสงฆ์มหานิกาย ตั้งอยู่ที่ เลขที่ 30 ซอยราชพฤกษ์ 1 ถนนเพชรเกษม แขวงปากคลองภาษีเจริญ เขตภาษีเจริญ กรุงเทพมหานคร 
ประวัติ.
วัดประดู่บางจากสร้างเมื่อปี พ.ศ. 2320 ได้รับพระราชทานวิสุงคามสีมาเมื่อ พ.ศ. 2322
เจ้าหญิงมารีแห่งเดนมาร์ก

เจ้าหญิงมารีแห่งเดนมาร์ก เคาน์เตสแห่งมงเปอซา (พระนามเดิม มารี อากัต ออดีล กาวาลีเย; ประสูติ 6 กุมภาพันธ์ พ.ศ. 2519) เป็นพระชายาในเจ้าชายโจอาคิมแห่งเดนมาร์ก พระราชโอรสองค์เล็กในสมเด็จพระราชินีนาถมาร์เกรเธอที่ 2 แห่งเดนมาร์ก
พระประวัติ.
เจ้าหญิงมารีแห่งเดนมาร์กประสูติเมื่อวันที่ 6 กุมภาพันธ์ พ.ศ. 2519 ณ กรุงปารีส ประเทศฝรั่งเศส เป็นธิดาคนเดียวของนายอาแล็ง กาวาลีเย กับนางฟร็องซวซ กราซีโย (สกุลเดิม มอโร) ซึ่งหลังการการหย่าร้างของบิดาและมารดา มารีจึงย้ายมาพำนักที่เมืองเจนีวา ประเทศสวิตเซอร์แลนด์ พระองค์มีพระพี่น้องต่างบิดา 2 คน และต่างมารดาอีก 2 คน
เสกสมรส.
เจ้าชายโจอาคิมได้หมั้นกับพระองค์เมื่อวันที่ 3 ตุลาคม พ.ศ. 2550 ก่อนที่จะทรงอภิเษกสมรสในวันที่ 24 พฤษภาคม พ.ศ. 2551 โดยในความสัมพันธ์ระหว่างพระองค์กับพระบุตรของสวามีที่ประสูติแต่พระชายาเก่า ซึ่งพระองค์ได้กลายเป็นพระมารดาเลี้ยงของเจ้าชายนิโคไลและเจ้าชายเฟลิกซ์ และทั้งคู่เข้ากันได้ดีกับพระองค์
ต่อมาพระองค์ได้ประสูติกาลพระโอรสพระองค์แรก เมื่อวันที่ 4 พฤษภาคม พ.ศ. 2552 ต่อมาในพิธีบัพติศมาทรงพระนามว่า เจ้าชายเฮนริก คาร์ล โจอาคิม อลัน 
ใน พ.ศ. 2555 พระองค์ทรงประสูติกาลพระธิดาเมื่อวันที่ 24 มกราคม ซึ่งได้รับพระนามเป็นเจ้าหญิงอะธีนา มาเกอรีต ฟร็องซัว มารี
โรเล็กซ์

โรเล็กซ์  เป็นเครื่องหมายการค้าของนาฬิการะดับสูงจากประเทศ สวิสเซอร์แลนด์ ก่อตั้งโดยฮันส์ วิลส์ดอฟและอัลเฟรด เดวิสที่ได้รับการยกย่องจากหลายสื่อ รวมถึง นิตยสาร บิสซีเนสวีค (Businessweek) จัดอันดับให้นาฬิกา โรเล็กซ์ ติดอันดับ 71 เมื่อปี 2007 จาก 100 แบรนด์ ระดับโลก นอกจากนี้ โรเล็กซ์ ยังเป็นแบรนด์หรูหราที่ใหญ่ที่สุดแบรด์เดียว มีการผลิตประมาณ 2000 เรือนต่อวัน รายได้โดยประมาณทั่วสหรัฐประมาณ 3 พันล้านดอลลาร์ โรเล็กซ์ยังคงรักษาสถิตินาฬิกาข้อมือที่ได้รับการรับรองด้านความเที่ยงตรงมากที่สุด
ประวัติ.
Rolex เริ่มต้นขึ้นเมื่อผู้ก่อตั้ง Hans Wilsdorf ได้สร้างสรรค์นาฬิกา Oyster ที่มีคุณสมบัติกันน้ำขึ้นเป็นเรือนแรก และพัฒนาเรือนเวลาอีกหลายประเภทที่ได้กลายเป็นเอกลักษณ์ของวงการผลิตนาฬิกาในปัจจุบัน
อัลเฟรท แวร์เนอร์

อัลเฟรท แวร์เนอร์ (12 ธันวาคม ค.ศ. 1866 – 15 พฤศจิกายน พ.ศ. 1919) เป็นนักเคมีชาวสวิส ดำรงตำแหน่งเป็นศาสตราจารย์ประจำมหาวิทยาลัยซือริช ได้รับรางวัลโนเบลสาขาเคมี ค.ศ. 1913 จากการเสนอโครงสร้างสารประกอบเชิงซ้อนของโลหะทรานซิชัน แวร์เนอร์วางรากฐานของเคมีโคออร์ดิเนชัน (coordination chemistry) สมัยใหม่ เขาเป็นนักเคมีอนินทรีย์คนแรกที่ได้รับรางวัลโนเบลและเป็นนักเคมีอนินทรีย์เพียงผู้เดียวที่ได้รับรางวัลดังกล่าวก่อน ค.ศ. 1973
เหตุเพลิงไหม้เรือนจำโกมายากวา

เหตุเพลิงไหม้เรือนจำโกมายากวา เป็นเหตุเพลิงไหม้ที่เกิดขึ้นระหว่างวันที่ 14 ถึง 15 กุมภาพันธ์ พ.ศ. 2555 ที่ทัณฑสถานแห่งชาติในโกมายากวา ประเทศฮอนดูรัส ซึ่งส่งผลให้มีผู้เสียชีวิต 358 ศพ ในบรรดาผู้เสียชีวิตนี้มีคู่สมรสของนักโทษที่ในการเยี่ยมเพื่อใช้ชีวิตคู่ (conjugal visit) รวมอยู่ด้วย นักโทษถูกกักไว้ในห้องขังเสียชีวิตจากการถูกเผาหรือขาดอากาศหายใจ เหตุเพลิงไหม้ในเรือนจำนี้เกิดขึ้นในช่วงเย็นของวันที่ 14 กุมภาพันธ์ ตามข้อมูลของนักโทษคนหนึ่ง เขาได้ร้องขอความช่วยเหลือออกไปแทบจะในทันที และ "ชั่วครู่หนึ่ง ไม่มีใครได้ยิน แต่อีกไม่กี่นาทีให้หลัง ซึ่งนานเหมือนนิรันดร ยามก็ได้ปรากฏตัวขึ้นพร้อมกุญแจและปล่อยพวกเราไป" กำลังกู้ภัยมาถึงในอีกราว 40 นาทีให้หลัง
ด้วยยอดผู้เสียชีวิตกว่า 350 ศพ จึงทำให้เหตุคราวนี้เป็นเพลิงไหม้เรือนจำครั้งที่มีผู้เสียชีวิตมากที่สุดในประวัติศาสตร์เท่าที่มีการบันทึก เป็นเพลิงไหม้ทุกประเภทครั้งที่มีผู้เสียชีวิตมากที่สุดในอเมริกากลาง และหนึ่งในเพลิงไหม้โครงสร้างครั้งที่มีผู้เสียชีวิตมากที่สุดทั่วโลก
การสูญเสีย.
มีนักโทษ 857 คนลงรายการอยู่ในทะเบียนชื่อของเรือนจำอย่างเป็นทางการ เรือนจำโกมายากวาถูกมองว่าเป็นเรือนจำที่มีการรักษาความปลอดภัยปานกลาง แต่นักโทษจำนวนมากถูกนำตัวมาขังไว้ด้วยอาชญากรรมร้ายแรง เช่น ฆาตกรรมและการปล้นโดยมีอาวุธ นักโทษราว 475 คนสามารถหนีจากเพลิงไหม้ได้ หลายคนผ่านหลังคาของเรือนจำ ขณะที่ 358 คนสูญหายและถูกสันนิษฐานว่าเสียชีวิต นักโทษหลายคนจำต้องกระโทษข้ามกำแพงเรือนจำเพื่อหนีเพลิงไหม้ ซึ่งเป็นเวลาเดียวกับที่มีรายงานว่า ยามเรือนจำได้ยิงปืนใส่พวกเขา ตามข้อมูลของนักผจญเพลิง มีนักโทษราว 100 คนถูกเผาจนเสียชีวิตหรือขาดอากาศหายใจในห้องขัง เพราะกุญแจที่จะปล่อยตัวพวกเขาออกมานั้นหาไม่พบ นักโทษราว 30 คนถูกส่งตัวไปยังเมืองหลวงเพื่อรับการรักษาพิเศษจากการถูกไฟไหม้รุนแรง เปาลา กัสโตร ผู้ว่าการท้องถิ่นและอดีตลูกจ้างเรือนจำ อ้างว่าเธอเรียกกาชาดและนักผจญเพลิง แต่พวกเขาต้องใช้เวลาประมาณ 20 ถึง 30 นาทีในการไปถึงเรือนจำ ซึ่งเป็นเวลาที่เพลิงส่วนใหญ่เกือบดับแล้ว
หัวหน้านิติเวชศาสตรของสำนักอัยการ แถลงว่า จะต้องใช้เวลาอย่างน้อยสามเดือนในการระบุเหยื่อทั้งหมด ส่วนใหญ่จากตัวอย่างดีเอ็นเอ
สาเหตุ.
จนถึงปัจจุบัน ยังไม่ทราบสาเหตุที่แน่ชัดของเหตุเพลิงไหม้ดังกล่าว เดิมเชื่อว่าเกิดจากการจลาจล ซึ่งฟูกของนักโทษถูกจุดไฟเผาระหว่างนั้น แต่ทางการเรือนจำปฏิเสธ และอ้างว่าเกิดจากไฟฟ้าขัดข้อง ผู้รอดชีวิตรายงานว่านักโทษเป็นผู้รับผิดชอบต่อเหตุเพลิงไหม้ มีการบอกเล่าว่าชายไม่ระบุตัวตนคนหนึ่งตะโกนว่า "เราจะตายทั้งหมดที่นี่!" ก่อนจุดไฟ เหตุจูงใจของเขาไม่เป็นที่ทราบ
เหตุเพลิงไหม้เรือนจำโกมายากวาเป็นเหตุเพลิงไหม้เรือนจำครั้งที่สี่ในฮอนดูรัสนับแต่ พ.ศ. 2537 ที่มีผู้เสียชีวิต 70 ศพหรือมากกว่า นอกเหนือจากนี้ มีรายงานว่า นักผจญเพลิงไม่สามารถช่วยเหลือเหยื่อในทันทีเพราะพวกเขาได้ยิน "เสียงปืนในเรือจำ" และยังเป็นเพราะพวกเขาไม่มีกุญแจเข้าไปในห้องขัง ฐานทัพอากาศโซโตกาโน ซึ่งอยู่ห่างจากเรือนจำเพียง 15 นาที ให้การช่วยเหลือสหรัฐและฮอนดูรัสเมื่อเวลาประมาณ 10.20 น.
มะกอก (แก้ความกำกวม)

พืชที่มีชื่อสามัญว่า มะกอก อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มะกอกฝรั่ง

มะกอกฝรั่ง, มะกอกหวาน หรือ มะกอกดง (ชื่อวิทยาศาสตร์: "Spondias dulcis") เป็นไม้ยืนต้นเขตร้อนขนาดกลาง ใบประกอบ ดอกช่อ ดอกย่อยสีเหลืองอ่อน มีขนาดเล็ก ผลกลมรี สีเขียวเข้ม พอแก่สีจะอ่อนลง เนื้อมีรสมัน เปรียวอมหวาน ติดผลตลอดปี มีชื่อเรียกแตกต่างกันมากมาย เช่น พอมซิเทย์ (pomsitay) ในตรินิแดดและโตเบโก, ปอมซีแตร์  ในดอมินีกา, กัวเดอลุป และมาร์ตีนิก, มันซานาเดโอโร  ในสาธารณรัฐโดมินิกัน, จูนพลัม (June plum) ในเบอร์มิวดาและจาเมกา, ยูปลอน  ในคอสตาริกา, โฮโบอินดิโอ  ในเวเนซุเอลา, โกลเดนแอปเปิล (golden apple) ในบาร์เบโดสและกายอานา, กาฌา-มังกา (ในบราซิล, กว๋าก๊อก  ในเวียดนาม และ เกอดนดง  ในอินโดนีเซีย
การใช้ประโยชน์.
มะกอกฝรั่งนิยมกินเป็นผลไม้สดและใช้ทำน้ำมะกอกฝรั่ง ในมาเลเซียและอินโดนีเซียนิยมกินกับกะปิ เป็นส่วนผสมในโรจะก์ (อาหารพื้นเมืองของมาเลเซียและสิงคโปร์ คล้ายยำผลไม้หรือส้มตำผลไม้) ในฟิจิใช้ทำแยม ในซามัวและตองงาใช้ทำ otai ในชวาตะวันตกนำใบอ่อนไปทำ pepes ในเวียดนามนิยมรับประทานผลดิบ โดยหั่นเป็นชิ้นบาง กินกับเกลือ น้ำตาล พริกสดหรือกะปิ ในจาเมกา กินผลสดโดยนำไปคลุกเกลือ หรือทำเป็นน้ำผลไม้โดยเติมน้ำตาลและขิง
เอ็กซ์ตรีมรูลส์ (2012)

เอ็กซ์ตรีมรูลส์ 2012  เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี ที่จัดหลังศึกใหญ่ เรสเซิลเมเนีย ครั้งที่ 28 จัดเมื่อวันที่ 29 เมษายน ค.ศ. 2012 ณ สนาม ออลล์สเตท อารีนา ในเมือง โรสมอนท์, รัฐอิลลินอย สหรัฐ โดยแสดงนักมวยปล้ำจาก รอว์ และ สแมคดาวน์ โดยจะเป็นแมตช์การปล้ำประเภทเอกซ์ตรีมรูลส์
เบื้องหลัง/ก่อนจะถึง เอ็กซ์ตรีมรูลส์.
เรื่องราวของ จอห์น ซีนา กับ บร็อก เลสเนอร์.
หลังจากศึก เรสเซิลเมเนีย ครั้งที่ 28 ซึ่ง จอห์น ซีนา แพ้ให้กับ เดอะ ร็อก ในรอว์คืนต่อมา ซีนาออกมาพูด ยอมรับว่าเขาไม่คิดมาก่อนว่าจะแพ้ แต่ก็แพ้จนได้ เขาไม่ได้ออกมาเพื่อจะขอสู้กันอีกครั้ง เพราะด่ากันไปมาปีกว่าแล้ว และก็ได้ตัดสินกันไปแล้วเมื่อคืนนี้ จอห์น ซีนา บอกว่าเขาขอยอมรับว่า เดอะ ร็อก คือสตาร์ WWE ที่ยอดเยี่ยมที่สุดในวงการ และเรียกให้ เดอะ ร็อก ออกมา แต่กลับเป็น บร็อก เลสเนอร์ ที่ออกมา และขึ้นมาประจันหน้ากับ จอห์น ซีนา เพื่อขอจับมือ ที่ไหนได้ บร็อก เลสเนอร์ จับ จอห์น ซีนา ใส่ท่าไม้ตาย F-5 ในรอว์ 9 เมษายน ซีนาออกมาขัดจังหวะ แล้วก็เดินมาตบหน้าเลสเนอร์ เลยโดนเลสเนอร์คร่อมต่อยเป็นชุดจนเลือดกบปาก ร้อนถึงสตาร์ WWE คนอื่นๆ ต้องออกมาช่วยกันจับแยก ในคืนเดียวกัน หลังจากแมตช์ของซีนา 
เลสเนอร์โผล่มาเตะผ่าหมากซีนาแล้วต่อด้วย F-5 ก่อนจะเดินจากไป ในรอว์ 23 เมษายน ซีนาและเลสเนอร์จะต้องเซ็นสัญญาเพื่อที่จะเจอกันในศึก เอ็กซ์ตรีมรูลส์ ในช่วงต้นรายการ ทีโอดอร์ ลอง ประกาศแนะนำตัว จอห์น ซีนา ออกมาก่อนจากนั้นก็ประกาศเรียก บร็อก เลสเนอร์ คนที่ออกมากลายเป็นจอห์น โลรีนายติส บอกว่าเลสเนอร์ยังมาไม่ถึงและสั่งให้ซีนากลับไปก่อน ในช่วงท้ายรายการ จอห์น โลรีนายติส ก็ได้ออกมาเตรียมการเซ็นสัญญาระหว่าง จอห์น ซีนา และ บร็อก เลสเนอร์ ในศึก เอกซ์ตรีมรูลส์ และ บร็อก เลสเนอร์ ออกมาก่อน แต่พอถึงคิว จอห์น ซีนา กลายเป็นว่ามีแต่เพลงแต่ไม่ออกมา บร็อก เลสเนอร์ นำเอาสัญญาฉบับใหม่ที่เขาต้องการแก้ไข และบอกว่าเขาไม่ใช่เด็กบ้านนอกเหมือนเมื่อ 8 ปีก่อนแล้ว ชั้นเป็นสตาร์ดังสมาคมนี้ต้องการตัวชั้นและชั้นต้องยิ่งใหญ่กว่าสมาคม ข้อแรก ชั้นต้องการเครื่องบินเจ็ตส่วนตัวของวินซ์ แม็กแมน ในการรับส่งชั้นจากบ้านไปที่สนาม ข้อ 2 ชั้นไม่ชอบถูกสัมภาษณ์ ชั้นเกลียดการพบปะผู้คน ข้อ 3 ชั้นจะมาร่วมรายการรอว์ เมื่อไหร่ก็ตามแต่ต้องการ ชั้นจะไม่เป็นเครื่องมือของแกเหมือนกับที่คนอื่น ๆ เป็น ข้อ 4 นายปรับเงินคนอื่นไปทั่ว อย่างเช่น เชมัส แต่นั่นจะไม่เกิดขึ้นกับชั้น มีแต่แกจะต้องจ่ายเงินชั้นมากขึ้นจนกว่านายจะยอมรับข้อเสนอนี้ชั้นจะไม่เซ็นสัญญาปล้ำแมตช์ในวันอาทิตย์นี้ ชั้นไม่สนใจหรอกว่าคนดูจะคิดยังไง และดูที่บรรทัดสุดท้ายให้ดี ๆ ถ้าชั้นกลายเป็นสัญลักษณ์ของรายการนี้เมื่อไหร่จะต้องเปลี่ยนชื่อรายการเป็น มันเดย์ ไนท์ รอว์ นำแสดงโดย บร็อก เลสเนอร์ ด้วย จอห์น โลรีนายติส ตอบตกลง และจับมือกับ บร็อก เลสเนอร์ ก่อนที่จะเซ็นสัญญากัน จอห์น ซีนา ออกมาโดยใส่โซ่คล้องคอมาด้วยจากนั้นก็ถอดโซ่ออกมากำไว้ในมือแต่ บร็อก เลสเนอร์ ก็ไม่กลัว บร็อก เลสเนอร์ บอกให้ จอห์น ซีนา เซ็นสัญญา บร็อก เลสเนอร์ บอกว่าแกกำลังกลัวอยู่ใช่มั้ยล่ะฉันสัมผัสได้ถึงกระแสจิตที่ออกมาจากตัวแกว่าแกกำลังกลัว จอห์น ซีนา เซ็นเสร็จแล้วก็โยนใส่เลสเนอร์ เลยทำท่าเหมือนจะต่อยกัน เลสเนอร์แค่ล้มโต๊ะ ซีนาก็สะดุ้งและถอยเล็กน้อย เลสเนอร์หัวเราะเยาะก่อนจะเดินกลับไป
ฟุตบอลลีกดิวิชัน 1

ฟุตบอลลีกดิวิชัน 1  เป็นอดีตดิวิชันสูงสุดของฟุตบอลลีกในอังกฤษตั้งแต่ ค.ศ. 1888 จนถึงสิ้นสุดฤดูกาล 1991–92 เมื่อสโมสรต่าง ๆ ในดิวิชันแยกตัวออกไปก่อตั้งพรีเมียร์ลีก ชื่อดิวิชัน 1 ได้มอบให้กับดิวิชัน 2 ตั้งแต่ ค.ศ. 1992 ถึง 2004 หลังจากนั้น ดิวิชัน 1 ก็เปลี่ยนชื่อเป็นฟุตบอลลีกแชมเปียนชิป (ปัจจุบันชื่อ อีเอฟแอลแชมเปียนชิป)
ดิวิชัน 1 มีทีมที่แข่งขันระหว่าง 12 ถึง 24 ทีม แข่งขันแบบพบกันหมดเหย้าและเยือน การแข่งขันใช้กติกาชนะได้สองคะแนนตั้งแต่ ค.ศ. 1888 จนกระทั่งเพิ่มเป็นสามคะแนนใน ค.ศ. 1981
ประวัติ.
ฟุตบอลลีกก่อตั้งใน ค.ศ. 1888 โดย วิลเลียม แม็คเกรเกอร์ ผู้อำนวยการของแอสตันวิลลา แต่เดิม ประกอบด้วยดิวิชันเดียวที่มี 12 สโมสร ได้แก่ แอ็กคริงตัน, แอสตันวิลลา, แบล็กเบิร์นโรเวอส์, โบลตันวอนเดอเรอส์, เบิร์นลีย์, ดาร์บีเคาน์ตี, เอฟเวอร์ตัน, นอตส์เคาน์ตี, เพรสตันนอร์ทเอนด์, สโตก (ปัจจุบันคือสโตกซิตี), เวสต์บรอมมิชอัลเบียน และวุลเวอร์แฮมป์ตันวอนเดอเรอส์) รู้จักกันในชื่อฟุตบอลลีก เมื่อลีกยอมรับสมาชิกสโมสรเพิ่มเติมจากลีกคู่แข่งอย่างฟุตบอลอัลไลแอนซ์ ที่ยุบไปใน ค.ศ. 1892 ทำให้ฟุตบอลลีกแบ่งออกเป็น 2 ดิวิชัน คือ ดิวิชัน 1 และ ดิวิชัน 2
ดิวิชัน 1 เป็นลีกอาชีพสูงสุดในฟุตบอลอังกฤษในอีก 100 ปีต่อมา 22 สโมสรในดิวิชัน 1 ตัดสินใจแยกตัวออกจากฟุตบอลลีกและก่อตั้งพรีเมียร์ลีก ใน ค.ศ. 1992 จึงมีการจัดระเบียบฟุตบอลลีกขึ้นใหม่ โดยดิวิชัน 2, 3 และ 4 เปลี่ยนชื่อเป็นดิวิชัน 1, 2 และ 3 ตามลำดับ ด้วยเหตุนี้ ดิวิชัน 1 แม้ยังคงเป็นระดับสูงสุดของฟุตบอลลีก แต่ก็ได้กลายมาเป็นระดับสองของระบบลีกฟุตบอลอังกฤษทั้งหมด
ดิวิชัน 1 ได้รับการเปลี่ยนชื่อเป็น ฟุตบอลลีกแชมเปียนชิป ก่อนเริ่มฤดูกาล 2004–05 ซึ่งเป็นส่วนหนึ่งของการรีแบรนด์ทั่วทั้งลีก ฟุตบอลลีกรีแบรนด์ตัวเองเป็นอิงกลิชฟุตบอลลีกก่อนฤดูกาล 2016–17 โดยลีกสูงสุดกลายเป็น อีเอฟแอลแชมเปียนชิป
ลิเวอร์พูลเป็นผู้ชนะเลิศดิวิชัน 1 มากที่สุดในขณะที่เป็นลีกสูงสุดของฟุตบอลอังกฤษ โดยชนะเลิศทั้งหมด 18 สมัย
ถ้วยและเหรียญรางวัล.
ถ้วยรางวัลแชมป์ฟุตบอลลีกดิวิชัน 1 มอบให้ครั้งแรกในปี 1891 และมอบให้กับทีมแชมป์จนถึงปี 1992
ในช่วงฤดูกาล 1947–48 การลงเล่นให้สโมสร 7 นัดในระหว่างฤดูกาลนั้นไม่เพียงพอสำหรับผู้เล่นที่จะได้รับเหรียญแชมป์
ในฤดูกาล 1975–76 ผู้เล่นจะต้องลงเล่นให้สโมสร 14 นัดในระหว่างฤดูกาลเพื่อที่จะมีสิทธิ์ได้รับเหรียญแชมป์
ผู้ชนะเลิศดิวิชัน 1.
ฟุตบอลลีกดิวิชั่นหนึ่งระหว่างปี 1888 ถึง 1991 เป็นการแข่งขันลีกสูงสุดของฟุตบอลประเทศอังกฤษ
ตั้งแต่เริ่มฤดูกาล 1992-93 ดิวิชั่นหนึ่งกลายเป็นดิวิชั่นสองของฟุตบอลอังกฤษ สโมสรที่ชนะเลิศจะได้เลื่อนชั้นสู่พรีเมียร์ลีก ฤดูกาล 2003-04 จะเป็นฤดูกาลสุดท้ายก่อนที่จะเปลี่ยนชื่อเป็นแชมเปียนชิป
วิลเลียม เว็บบ์ เอลลิส

วิลเลียม เว็บบ์ เอลลิส (1806-1872) เป็นผู้ให้กำเนิดกีฬารักบี้ด้วยความตั้งใจหรือไม่ตั้งใจ
วิลเลียม เกิดเมื่อปี 1806 ที่ แมนเชสเตอร์ แต่ก็เกิดสงครามขึ้นทำให้คุณนายเอลลิสต้องพาเขาและพี่ชายคือโธมัสมาอยู่ที่รักบี้โดยในปี 1811 วิลเลียมได้เข้าศึกษาที่โรงเรียนรักบี้
แต่ในปี 1823 วิลเลียมก็ให้กำเนิดกีฬารักบี้ขึ้นเมื่อเขาและเพื่อนๆกำลังเล่นกีฬา ฟุตบอล จู่ๆวิลเลียมก็อุ้มลูกฟุตบอลไปวางที่ประตูจากเหตุการณ์นี้ทำให้เกิดกีฬารักบี้โดยชื่อกีฬาชนิดนี้ได้ตั้งตามชื่อเมือง
วิลเลียม ถึงแก่กรรมเมื่อปี ค.ศ. 1872 ที่ ฝรั่งเศส โดยไม่เคยแต่งงานละมีทายาทสืบสกุล
โรงพยาบาลคลินิกซานการ์โลส

โรงพยาบาลคลินิกซานการ์โลส  เป็นสถานพยาบาลของรัฐที่เป็นของมหาวิทยาลัยกอมปลูเตนเซแห่งมาดริด และบริหารงานโดยสำนักงานสุขภาพมาดริด ในอดีต โรงพยาบาลแห่งนี้มีชื่อว่า โรงพยาบาลกลางมาดริด (จนถึง ค.ศ. 1849) และโรงพยาบาลจังหวัดมาดริด นับจากวันนั้น การดำเนินการของโรงพยาบาลได้เริ่มขึ้นในช่วงปลายคริสต์ศตวรรษที่ 16 ในพื้นที่ของถนนอาโตชา และปัจจุบันได้ย้ายสำนักงานใหญ่ไปอยู่บริเวณซิวดัดอูนิเบร์ซิตาเรีย โดยมีพื้นที่อาคารรวมทั้งสิ้น 175,000 ตารางเมตร
โคะ

โคะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า こ มีที่มาจากตัวเขียนหวัดของมันโยงะนะ 己 และคะตะกะนะเขียนว่า コ มีที่มาจากส่วนบนของมันโยงะนะ 己 ออกเสียงว่า #เปลี่ยนทาง เมื่อเติมดะกุเต็งจะออกเสียงว่า #เปลี่ยนทาง ในพยางค์แรก และแปรเสียงอยู่ระหว่าง กับ ในพยางค์อื่น
こ เป็นอักษรลำดับที่ 10 อยู่ระหว่าง け (เคะ) กับ さ (ซะ) ในการจัดลำดับอักษรปัจจุบัน ส่วนการจัดลำดับแบบอิโระฮะ こ เป็นอักษรลำดับที่ 33 อยู่ระหว่าง ふ (ฟุ) กับ え (เอะ)
อักษรแบบอื่น.
อักษรแบบอื่นของโคะคือคะนะขนาดเล็ก ใช้กำกับตัวเลขหรือคันจิตัวเลขเพื่อแสดงหน่วยนับ (สามารถใช้แทน ゖ, ヶ ที่ออกเสียงเป็น こ) พบการใช้งานในสมัยเอะโดะ ปัจจุบันไม่มีที่ใช้และไม่มีรหัสในคอมพิวเตอร์
ข้อความภาษาญี่ปุ่นทั่วไปไม่เติมฮันดะกุเต็งบนโคะ แต่อาจนักภาษาศาสตร์อาจเติมฮันดะกุเต็งบนโคะ こ゚, コ゚ เพื่อแสดงเสียง 
ลำดับขีด.
ฮิระงะนะ こ มีลำดับขีด 2 ขีดดังนี้
คะตะกะนะ コ มีลำดับขีด 2 ขีดดังนี้
คันจิ.
ตัวอย่างคันจิที่อ่านว่าโคะ และขึ้นต้นด้วยโคะ มีดังนี้
โจนาธาน แซมซัน

โจนาธาน แซมซัน  นักแสดงตลกของไทยชาวอเมริกัน มีชื่อจริงว่า จอห์น โจนาธาน แซมซัน (John Jonathan Samson) เกิดเมื่อวันที่ 7 พฤษภาคม ค.ศ. 1980 ที่บอสตัน รัฐแมสซาชูเซตส์ มีอาชีพเป็นครูสอนการแสดง, นักแสดง, ผู้กำกับภาพยนตร์และนักเขียนบทภาพยนตร์
เดินทางเข้าสู่ประเทศไทย ในปี ค.ศ. 2005 ด้วยการไปเยี่ยมเพื่อนที่จังหวัดกาญจนบุรี ปัจจุบันเป็นนักแสดงตลกในสังกัดเอ็กแซ็กท์ และสังกัดเหลือเฟือ มกจ๊ก มีผลงานการแสดงในละครโทรทัศน์และภาพยนตร์เรื่องต่าง ๆ เช่น "นัดกับนัด" (รับบท คุณจอห์น รองผู้จัดการธนาคารของนัดหล่อ), "บอดี้การ์ดหน้าเหลี่ยม 2", "ผู้กองเจ้าเสน่ห์", "อีนางเอ๊ย...เขยฝรั่ง", "407 เที่ยวบินผี", "เลิฟซัมเมอร์ รักตะลอนออนเดอะบีช" เป็นต้น
สกุลไซโนกลอสซัส

สกุลไซโนกลอสซัส  เป็นสกุลของปลากระดูกแข็ง ในวงศ์ปลายอดม่วง (Cynoglossidae) ใช้ชื่อสกุล "Cynoglossus" เป็นปลาที่มีจำนวนสมาชิกมากที่สุดในวงศ์นี้
มีลักษณะคือ มีครีบท้องมีเฉพาะด้านซ้าย ครีบหลัง ครีบหาง และครีบก้นติดต่อรวมกัน มีเส้นข้างลำตัว 2 หรือ 3 เส้น อยู่ด้านเดียวกับนัยน์ตา ริมฝีปากทั้งสองข้างราบเรียบ ปากงุ้มเป็นตะขอ ช่องเปิดเหงือกอยู่ทางด้านซ้ายของลำตัว
เป็นปลาที่พบได้ในทะเล, น้ำกร่อย และน้ำจืด ปกติจะฝังตัวอยู่ใต้พื้นทรายหรือโคลน พบกระจายพันธุ์ในเขตอินโด-แปซิฟิกตั้งแต่ ฟิลิปปิน, ทะเลแดง, อ่าวไทย, ทะเลอันดามัน, ทะเลจีนใต้, คาบสมุทรมลายู, อ่าวเบงกอล และพบได้จรดถึงชายฝั่งแอฟริกา ในประเทศไทยพบได้หลายชนิด อาทิ ปลายอดม่วงเกล็ดใหญ่ ("C. macrolepidotus") พบในน้ำจืด 2 ชนิด คือ ปลายอดม่วงเกล็ดถี่ ("C. microlepis") และปลายอดม่วงลาย ("C. feldmanni") 
การจำแนก.
ปัจจุบันจำแนกออกได้ 67 ชนิด
อินทรีหัวขาว

อินทรีหัวขาว หรือ อินทรีหัวโล้น  เป็นนกอินทรีชนิดหนึ่ง จัดอยู่ในจำพวกอินทรีทะเล มีชื่อวิทยาศาสตร์ว่า "Haliaeetus leucocephalus"
เป็นนกขนาดใหญ่ มีจุดเด่น คือ ขนส่วนหัวจนถึงลำคอเป็นสีขาว ตัดกับสีขนลำตัวและปีกซึ่งเป็นสีดำ และปลายหางสีขาว ขณะที่กรงเล็บ รวมทั้งจะงอยปากเป็นสีเหลือง 
มีขนาดโตเต็มที่ประมาณ 70-102 เซนติเมตร (28-40 นิ้ว) ความยาวปีกเมื่อกางปีก 1.8-2.3 เมตร (5.9-7.5 ฟุต) และมีน้ำหนักประมาณ 2.5 ถึง 7 กิโลกรัม (9-12 ปอนด์) ขณะที่ตัวเมียจะมีขนาดใหญ่กว่าตัวผู้ประมาณร้อยละ 25 สามารถบินได้เร็วประมาณ 48 กิโลเมตร/ชั่วโมง และมีสายตาที่สามารถมองได้ไกลประมาณ 1 ไมล์ (1.6 กิโลเมตร)
จัดเป็นนกที่มีความสวยงามและสง่างามมากชนิดหนึ่ง มีถิ่นกระจายพันธุ์ในทวีปอเมริกาเหนือตลอดไปจนถึงเม็กซิโกตอนเหนือ และทะเลแคริบเบียน มักอาศัยอยู่ใกล้แหล่งน้ำหรือชายทะเล เพราะกินปลาเป็นอาหารหลัก
มีอายุขัยโดยเฉลี่ยประมาณ 25-30 ปี ในขณะที่ยังเป็นนกวัยอ่อนจนถึง 5 ขวบ ขนบริเวณหัวและปลายหางจะยังเป็นสีน้ำตาล ไม่เปลี่ยนไปเป็นสีขาว อินทรีหัวขาวมีพฤติกรรมการเกี้ยวพาราสีกันค่อนข้างโลดโผน โดยนกทั้งคู่จะใช้กรงเล็บเกาะเกี่ยวกันกลางอากาศ แล้วทิ้งตัวดิ่งลงสู่พื้นดิน แต่เมื่อใกล้จะถึงพื้น ก็จะผละแยกออกจากกัน ซึ่งพฤติกรรมเช่นนี้เป็นไปเพื่อต้องการทดสอบความแข็งแกร่งของคู่ของตน ซึ่งจะทำให้ได้ลูกนกที่เกิดมาใหม่นั้นเป็นนกที่แข็งแรง อีกทั้งยังเป็นคู่ที่จับคู่กันตลอดชีวิตอีกด้วย เว้นแต่ตัวใดตัวหนึ่งตายไปเสียก่อน จึงจะหาคู่ใหม่
อินทรีหัวขาวถือเป็นสัญลักษณ์ของประเทศสหรัฐอเมริกา โดยปรากฏในตราประธานาธิบดีสหรัฐอเมริกา และอีกหลายหน่วยงานราชการในประเทศ
อินทรีหัวขาว เป็นนกที่ได้รับการคุ้มครองในสหรัฐอเมริกาตั้งแต่ปี ค.ศ. 1940 หลังจากอินทรีหัวขาวใน 48 รัฐ เหลือเพียง 417 รังเท่านั้น ต่อมาสถานการณ์เริ่มดีขึ้นในปี ค.ศ. 1963 เมื่อจำนวนรังเพิ่มขึ้นเป็น 7,066 รัง สาเหตุที่จำนวนอินทรีหัวขาวลดลง เนื่องจากการใช้ดีดีที และการทำลายแหล่งเพาะพันธุ์ จนกระทั่งในต้นปี ค.ศ. 2006 มีแนวคิดจะถอดถอนชื่อออกจากบัญชีสัตว์สงวนแห่งชาติ และต่อมาในปี ค.ศ. 2012 ก็ได้มีการอนุญาตให้ล่าได้เพื่อการประกอบพิธีทางศาสนาของอินเดียนแดง เพราะถึงแม้ว่าจะมีการถอนชื่อแล้วในปี ค.ศ. 2007 แต่ทว่าก็ยังมีกฎหมายฉบับอื่นให้การคุ้มครองอยู่
คลิกเรดิโอ

บริษัท Click Radio จำกัด เป็นบริษัทคลื่นวิทยุ หรือ คลิกวีอาร์วัน ก่อตั้งโดยโดยกลุ่มบุคคลที่เคยร่วมงานที่กับ บริษัท BNT [Broadcasting Network Thailand Click Radio ก่อตั้งเดือน กรกฎาคม พ.ศ. 2542 ปัจจุบัน บริษัท Click Radio จำกัด 103.5 เอฟเอ็ม วัน
ปลาปักเป้าหนามทุเรียน

ปลาปักเป้าหนามทุเรียน  เป็นสกุลของปลากระดูกแข็งในอันดับปลาปักเป้า (Tetraodontiformes) ในวงศ์ปลาปักเป้าฟัน 2 ซี่ (Diodontidae) ใช้ชื่อสกุลว่า "Diodon" (/ได-โอ-ดอน/)
ปลาปักเป้าหนามทุเรียนนั้น มีรูปร่างคล้ายปลาปักเป้าทั่วไป แต่มีรูปร่างเพรียวยาว หนังหยาบหนา และมีหนามแข็งชี้ไปข้างท้ายลำตัวตลอดทั้งตัว ซึ่งหนามนี้จะตั้งแข็งตรงเมื่อพองตัวกลมคล้ายลูกบอล เพื่อใช้ในการป้องตัวตัวเองจากนักล่าขนาดใหญ่กว่าในธรรมชาติ เช่น ปลาฉลาม ครีบหางเป็นทรงกลม มีขนาดโตเต็มที่ประมาณ 60 เซนติเมตร
มีลักษณะเด่น คือ มีฟันที่แหลมคมจำนวน 2 ซี่ภายในช่องปากใช้สำหรับขบกัดสัตว์มีเปลือกต่าง ๆ เป็นอาหาร เช่น กุ้ง, ปู, หอยฝาเดี่ยว หรือหอยสองฝา เป็นต้น
ปลาปักเป้าหนามทุเรียนมีลักษณะแตกต่างไปจากปลาปักเป้าสกุลอื่นในวงศ์เดียวกัน คือ ลักษณะของหนามบนลำตัว
มีทั้งหมด 5 ชนิด (ดูในเนื้อหา) กระจายพันธุ์ไปในทะเลและมหาสมุทรต่าง ๆ ทั่วโลก เป็นปลาที่นิยมเลี้ยงเป็นปลาสวยงามตามบ้านหรือในพิพิธภัณฑ์สัตว์น้ำ และนิยมนำมาสตัฟฟ์เป็นเครื่องประดับโดยเฉพาะเมื่อยามพองตัว แต่ถือเป็นปลาที่มีอันตราย หากได้รับประทานเข้าไป เนื่องจากมีสารพิษชนิด เตโตรโดท็อกซิน และซิกัวเตราอย่างรุนแรง
ภาพยนตร์สั้น

ภาพยนตร์สั้น (หรือเรียกสั้น ๆ ว่า Short) เป็นประเภทของภาพยนตร์อย่างหนึ่งที่เหมือนกับภาพยนตร์ทั่วไป ที่เล่าเรื่องด้วยภาพและเสียงเฉกเช่นภาพยนตร์ความยาวปกติ เพียงแต่ว่าเป็นการเล่าเรื่องประเด็นสั้น ๆ หรือประเด็นเดียวให้ได้ใจความ มาตรฐานของภาพยนตร์สั้น คือ มีความยาวเต็มที่ไม่เกิน 40 นาที
สำหรับในประเทศไทย ภาพยนตร์สั้นเรื่องแรกเกิดขึ้นในสมัยของรัชกาลที่ 5 เมื่อครั้งเสด็จประพาสยุโรป ความยาว 1 นาทีโดยช่างภาพของบริษัทลูมิแอร์ (Lumiere) ของฝรั่งเศส ผู้ผลิตและพัฒนากล้องถ่ายภาพยนตร์สำคัญรายหนึ่งของโลก 
ปัจจุบัน ภาพยนตร์สั้นได้รับความสนใจและตื่นตัวอย่างมาก มีผู้สร้าง ผู้ผลิตหลายรายมากขึ้น และในการแจกรางวัลออสการ์ ครั้งที่ 80 ในปี ค.ศ. 2012 ที่เป็นการแจกรางวัลให้แก่ภาพยนตร์ในปี ค.ศ. 2011 ก็เป็นครั้งแรกด้วยที่มีการแจกรางวัลให้แก่ภาพยนตร์ประเภทนี้ด้วย โดยแบ่งออกเป็น 2 รางวัล คือ ภาพยนตร์สั้น (Live Action) และแอนิเมชั่นสั้น (Animated)
ภูเก็ต (ภาพยนตร์)

ภูเก็ต  เป็นภาพยนตร์สั้นจากการกำกับและเขียนบทโดย อาทิตย์ อัสสรัตน์ นำแสดงโดย สรพงษ์ ชาตรี, อิม ซู-จ็อง
เนื้อเรื่อง.
จิน (อิม ซูจอง) เป็นดาราสาวชื่อดังของเกาหลี เธอเบื่อหน่ายกับชื่อเสียงและมายาภาพในวงการบันเทิง จึงเดินทางมาพักผ่อนยังจังหวัดภูเก็ต ประเทศไทย ที่นั่น เธอได้พบกับ พงษ์ (สรพงษ์ ชาตรี) คนขับรถลีมูซีนของโรงแรม วัยกลางคน ซึ่งได้พาเธอไปรู้จักกับภูเก็ตในแง่มุมที่ต่างออกไป พร้อมกับมิตรภาพอันงดงามของคนต่างเพศ ต่างวัย และต่างวัฒนธรรม ของทั้งคู่ก็บังเกิดและพัฒนาขึ้น
เบื้องหลังและการออกฉาย.
"ภูเก็ต" เป็นภาพยนตร์สั้นจากการกำกับและเขียนบทของอาทิตย์ อัสสรัตน์ ซึ่งประสบความสำเร็จก่อนหน้านั้นจาก "Wonderful Town" ภาพยนตร์อิสระ ในปี พ.ศ. 2551 โดยได้ผลิตขึ้นมาจากโครงการ Director’s screen project ซึ่งเป็นโครงการที่นำเอาภาพยนตร์สั้นหรือภาพยนตร์อิสระจากหลายผู้กำกับได้ฉายในโรงภาพยนตร์ทั่วไปเหมือนเช่นภาพยนตร์ในเชิงพาณิชย์ทั่วไป
อาทิตย์ อัสสรัตน์ ผู้กำกับได้เปิดเผยว่า เหตุที่เลือกสรพงษ์ ชาตรี มารับบทแสดงนำในเรื่องนี้คู่กับนักแสดงสาวชาวเกาหลี เพราะ สรพงษ์ถือเป็นไอค่อนของวงการภาพยนตร์ไทยในยุคที่ได้รับความนิยม เช่น ทศวรรษที่ 70 ซึ่งในเรื่องนี้ได้รับบทเป็นคนสามัญธรรมดา ๆ อีกครั้ง เหมือนเช่นบทบาทที่สร้างชื่อเสียงขึ้นมา อย่าง ชาวนา หรือคนขับรถแท็กซี่ ขณะที่ อิม ซูจอง นักแสดงสาวชาวเกาหลี ในตอนแรกยังมิได้กำหนดว่า นางเอกจะต้องเป็นคนชาติใด แต่ที่เลือกเป็นเกาหลี เพราะกระแสของวัฒนธรรมร่วมสมัยเกาหลีกำลังได้รับความนิยมในไทย 
ภาพยนตร์ได้ออกฉายที่โรงภาพยนตร์ เอส เอฟ เวิลด์ ซีเนม่า ชั้น 7 ศูนย์การค้าเซ็นทรัลเวิลด์ โดยฉายในวันที่ 30 กันยายน พ.ศ. 2553 เป็นวันแรก โดยหลังภาพยนตร์จบ ตัวผู้กำกับจะร่วมพูดคุยและตอบคำถามจากผู้ชมด้วยตนเอง และแพร่ภาพออกอากาศทางช่องบลูสกาย ซึ่งเป็นโทรทัศน์ดาวเทียม ในคืนวันที่ 14 กุมภาพันธ์ พ.ศ. 2555 เวลา 20.30 น. ซึ่งตรงกับวันวาเลนไทน์ของปีนั้น
มหาวิทยาลัยคย็องอุน

มหาวิทยาลัยคย็องอุน  เป็นมหาวิทยาลัยเอกชน ซึ่งตั้งอยู่ในเมืองคูมี จังหวัดคย็องซังเหนือ ประเทศเกาหลีใต้
ประวัติ.
เดือนมีนาคม ค.ศ. 1997 ได้ทำพิธีการเปิดมหาวิทยาลัยในชื่อ มหาวิทยาลัยเทคโนโลยีฮันกุก จากนั้น ในเดือนตุลาคม ค.ศ. 1998 นักเรียนทุนของกองทัพพร้อมด้วยคณะกรรมการนักเรียนนายร้อยทหารบกได้ร่วมลงนามเปลี่ยนชื่อมหาวิทยาลัยใหม่เป็นมหาวิทยาลัยคย็องอุน และในเดือนตุลาคม ค.ศ. 1999 ได้เปิดภาควิชาทัศนะจักษุ และภาควิชาสวัสดิการสำหรับเด็ก ก่อนที่จะเปิดภาควิชาอุตสาหกรรมและสารสนเทศขึ้นใน ค.ศ. 2000 รวมถึงคณะศิลปศาสตร์ได้รับประเมินผลในระดับเป็นเลิศ ณ เดือนตุลาคม ค.ศ. 2001 
เดือนมีนาคม ค.ศ. 2002 ได้มีการจัดตั้งศูนย์ฝึกธุรกิจจากฝ่ายบริหารธุรกิจขนาดเล็กและขนาดกลาง และใน ค.ศ. 2006 ได้เปิดบัณฑิตวิทยาลัยแผนกสวัสดิการสังคม